**פרק ראשון: אל עולמם של בעלי חיים**

**למה זקוקים בעלי חיים כדי לחיות?**

**⏴ במבט חדש לכיתה ד**

**היקף יחידת הלימוד:** שיעור אחד

**עמודים:** 15-14

# מטרות

* להכיר מהם הצרכים החיוניים של בעלי החיים.
* לתכנן ולבנות בית גידול מלאכותי שיספק את הצרכים החיוניים של בעלי החיים.

# מהלך השיעור:

## פתיחה

**יחידת לימוד זו עוסקת במושג** צורך חיוני **ובחשיבותו לקיומם של יצורים חיים.**

**עורכים דיון:**

* מהם הצרכים החיוניים של יצורים חיים?
* **מה יקרה לבעלי חיים אם לא ישיגו את הצרכים החיוניים שלהם?**

הדיון נועד לברור ידע מוקדם ותפיסות מוקדמות בנושא צרכים חיוניים של בעלי חיים.

קוראים את קטע המידע, **למה זקוקים בעלי חיים כדי לחיות?** בעמוד 14 ושואלים: מהם הצרכים החיוניים (צורכי הקיום) של בעלי החיים ומדוע הם זקוקים להם? (על כך בהמשך).

**חשוב לשים לב למושגי המפתח המודגשים בו וליצור זיקה בין מושגים אלה למושג** מאפייני חיים **שילמד בשיעור העוקב.**

## התנסות

מבצעים את המשימה בתבנית **חושבים ועושים טכנולוגיה- בונים בית גידול מלאכותי לבעלי חיים** שבעמוד 15.

גידול בעלי חיים בכיתה ומעקב סדיר אחר פעילותם מזמנים מפגש בלתי אמצעי עם בעלי החיים, תורמים לפיתוח אחריות ומאפשרים הבניית ידע אודות המשותף והשונה בין בעל חיים.

**שימו לב**: המשימה מזמנת יסודות של חשיבה טכנולוגית כגון: מתן מענה לצרכים חיוניים של בעל החיים באמצעות פתרון טכנולוגי, תכנון הפתרון, ארגון הכלים והציוד ובניית הפתרון (בית הגידול המלאכותי).

מוצע לערוך תערוכה של הבתים שבנו התלמידים, בה התלמידים מציגים את הבתים ומסבירים את שיקולי הדעת בבנייה.

* למקור מידע בנושא **צרכים חיוניים של בעלי חיים** בבית גידול מלאכותי מומלץ לפנות [לתקנות של פינת חי ופינת ליטוף](https://www.gov.il/he/departments/topics/animal_welfare/govil-landing-page), אתר המשרד להגנת הסביבה.
* להכרות עם בתים של בעל חיים מוצע להיכנס למשימה קופצים לראות **בתים של בעלי חיים** הנכללת בסדרה למידה חוץ כיתתית באתר מטר.
* להתנסות בבעיה טכנולוגית ומציאת פתרונות מומלץ לפנות לפעילות [בית לחיית מחמד](http://www.mada.org.il/activities/pet_house), אתר מוזיאון המדע ע"ש בלומפילד, ירושלים.
* ללמידה חוף כיתתית בסיור בחצר בית הספר מוצע להיכנס למשי מה **נמלים מתחת לאף** הנכללת בסדרה למידה חוץ כיתתית באתר מטר.

## המשגה

מבקשים מהתלמידים להציג את בית הגידול שבנו עבור בעל החיים הנבחר.

מבקשים מהתלמידים להסביר כיצד בית הגידול נותן מענה לצרכים של בעל החיים.

רשימת ההנחיות לטיפול בבעל החיים תאפשר להעריך אם ניתן מענה מלא לצרכי הקיום של בעל החיים.

צופים בסרטון [להציל את חיות הבר- סמור](https://www.youtube.com/watch?v=DmUd9TaTqBU) (הטלוויזיה החינוכית) ושואלים אילו צרכים חיוניים של הסמור באו לידי ביטוי בסרטון?

## יישום

* מומלץ להיכנס לאתר [במבט מקוון](https://mabatmekuvan.ramot.org/ramot-heb) (מנויים), לספר הדיגיטלי, עמוד 14, לפעילות **למה זקוקים בעלי חיים כדי לחיות?.** בפעילות זו הילדים גוררים מילים ממחסן מילים ושלימים משפטים בקטע מידע העוסק בצרכים חיוניים של בעלי חיים ובחשיבותם לגוף.

מבצעים את המשימה **חושבים מדע: חקר בפעולה**, עמוד 15. מתנסים בניסוח שאלת חקר, בתכנון מהלך החקר, בתכנון חזרות ובדרך ארגון הנתונים/מידע שיאספו.

* להוראה מפורשת של מיומנות **תכנון ניסוי** מומלץ לפנות למדור **תהליך החקר המדעי** שבאתר מטר.

## סיכום ורפלקציה

* אילו מושגים למדת בשיעור?
* כיצד תרמה בניית בית הגידול ללמידה שלך?
* מה השיעור חידש לך?
* סיכום אישי לשיעור: משפט אחד או שניים על הנלמד בשיעור.
* כיצד למדת ומה אהבת בשיעור?